cyanic-selkie/wikianc huggingface dataset:
Irkutsk
Geschicht
D'Stad ass aus deem Mëtt vum 17. Joerhonnert vum Kosak Jakow Pochabow gegrënnte Jandaschewski Fort ervirgaangen, dat um Uwänner vun der Angara louch a geduecht war fir Goldhandel ze bedreiwen an d'Pelzsteier vun de Burjaten anzedreiwen.
Den Numm Irkutsk koum schliisslech vum Floss Irkut, deen do an d'Angara fléisst.
Plattformonofhängeg Software
Eng plattformiwwergräifend Software oder eng plattformonofhängeg Software ass eng Computersoftware, déi iwwer verschidde Betribssystemer lafe kann.
Zu de bekannte Plattformen ziele Microsoft Windows, macOS, iOS, Linux an Android.
Irkutsk
Geschicht
Irkutsk huet sech séier zum wichtegste Stützpunkt am Handel mat China entwéckelt. Bis zum September 1670 ass eng Festung mat véier Tierm entstanen a 1686 krut se offiziell d'Stadrecht.
Zanter uganks vum 20. Joerhonnert gëtt Irkutsk wéinst senger schéiner Architektur "Paräis vu Sibirien" genannt.
Auguste Dutreux
De Joseph Auguste Dutreux, gebuer den 30. Juni 1808 op de Siwebueren , gestuerwen de 24. Abrëll 1890 zu La Celle-Saint-Cloud , , war e lëtzebuergesche Jurist a Lepidopterolog.
Den 9. Mee 1836 gouf hie mat der Élisabeth Pescatore (1816-1907) bestuet.
Vun 1840 bis 1859 war hie "receveur général" vum Staat (direction de la caisse de l'État).
Den Dutreux war Grënnungsmember (1850) vun der Société des sciences naturelles, wou hien Tresorier (1851), duerno Sekretär (1852-1857) a schliisslech ee Joer laang President war (1858).
Hie war de Jong vum Bonaventure Dutreux-Boch (1775-1829) an de Papp vum Tony Dutreux.
Karl Heinrich Fielitz
De Karl Heinrich Fielitz, gebuer de 4. Dezember 1903 zu Rostock, gestuerwen den 20. Februar 1982 zu Mainz, war en däitsche Jurist, deen am 2. Weltkrich "Landrat" zu Lëtzebuerg war.
Bigoudi
Eng Bigoudi ass e klenge Rouer, deen an der Coiffure benotzt gëtt, fir Hoer um Kapp (fir eng limitéiert Zäit) ze krauselen.
D'Hoer ginn erhëtzt, ronderëm eng Bigoudi gewéckelt an da fiicht gemaach. Dobäi huelen d'Hoer dann eng gekrauselt Form un.
Karl Heinrich Fielitz
No enger Ausbildung am Bankfach, huet de Fielitz zu Rostock Jura studéiert. Duerno huet seng Carrière sou ausgesinn: "Gerichtsreferendar" (1932), "Gerichtsassessor" (1935), "Regierungsassessor" (1936), "Regierungsrat" zu Arnsberg (1939).
1940 koum hien an dat vun der Wehrmacht besate Lëtzebuerg a gouf Landeskommissar resp. Landrat vum sougenannte Kreis Grevenmacher. Am September 1944 ass hien an Däitschland geflücht. Vum 20. September 1944 bis Ufank Mäerz 1945 war hie Landrat vum Landkreis Daun. Duerno ass hie vun der Militärregierung internéiert ginn.
Hie gouf spéider u Lëtzebuerg ausgeliwwert, wou hien ufanks 1947 als Krichsverbriecher am Gronn am Prisong souz an op säi Prozess gewaart huet, deen allerdéngs mat engem "non-lieu" zu Enn gaangen ass.
De Fielitz war spéider Regierungsdirektor am Wirtschaftsministère vu Rheinland-Pfalz.
Coinches
Coinches ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Planéitentransit
Vun der Äerd aus gesinn sinn zwou Aarte vun engem Planéitentransit méiglech: Awer och fir déi aner Planéiten, ausser dem Merkur, si Planéitetransitte méiglech: Duerch Observatioun vu Venusduerchgäng vu 1761 an 1769 vu verschiddenen Äerdpunkte aus, konnt d'Distanz tëscht Äerd a Sonn bestëmmt ginn. Donieft gouf virun allem am 18. an 19. Joerhonnert ëmmer nees iwwer den Transit vun onbekannten Himmelskierper virun der Sonn beriicht, déi een engem hypotheteschen intramerkurielle Planéit zougeschriwwen hat. Dëse Planéit, deen ni gesi gouf, hat den Numm Vulkan kritt.
De 7. Mee 2003 war de leschte Merkurtransit, deen an Europa gesi konnt ginn. De leschte Venusduerchgank war de 6. Juni 2012. De Merkurduerchgank vum 8. November 2006 war vun Europa aus net ze gesinn.
Literatur
Arnold Hanslmeier: Einführung in Astronomie und Astrophysik. Spektrum Akademischer Verlag, 2. Oplo 2007. ISBN 978-3-8274-1846-3.
Canton de Dinan
De Canton de Dinan ass eng franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne.
Prisma
Als Prisma bezeechent een:
Giacomo Gentilomo
Den Giacomo Gentilomo, gebuer de 5. Abrëll 1909 zu Triest a gestuerwen de 16. Abrëll 2001 zu Rom, war en italieenesche Filmregisseur an Dréibuchauteur.
Georges Lampin
De Georges Lampin, gebuer de 14. Oktober 1901 zu Sankt Péitersbuerg a gestuerwen am Mee 1979 zu Pau war e franséische Schauspiller, Dréibuchauteur, Filmproduzent a Filmregisseur.
Hausméck
D'Hausméck (Musca domestica) ass eng Méckenaart aus der Gattung Musca bannent der Famill vun den echte Mécken (Muscidae). Se ass eng kosmopolitesch Aart an et gëtt zwou Ënneraarten: M. d. domestica a M. d. vicina.
D'Insekt ass 6–8 mm oder bis 13 mm laang. D'Weibche leet am Duerchschnëtt 120 Eeër.
Paul Fournelle
De Paul Fournelle oder Paul Fornelle, gebuer den 11. Oktober 1884 zu Colmer-Bierg a gestuerwen..., war e lëtzebuergesche Wäitsprénger an Olympionik.
Gantebeensmillen
D'Gantebeensmillen ass e Lieu-dit an der Gemeng Hesper an et war fréier eng vu fënnef Waassermillen déi am Uelzechtdall an der Ëmgéigend vun Hamm funktionéiert hunn.
Déi wirtschaftlech Bedeitung vun de Mille laanscht d'Uelzecht bestoung virun allem doran, datt s'an der virindustrieller Zäit déi eenzeg Energieproduzente waren. Do gouf Waasserkraaft a mechanesch Energie ëmgewandelt. Ronderëm d'Millen huet d'industriell Revolutioun am 19. Joerhonnert ugefaangen.
Nach ier den neien Thomas-Procedé zu Lëtzebuerg bekannt gouf - mat deem een aus phosphorhaltegem Minett Stol gewanne kann - hat an der Géigend vun Hamm d'industriell Produktioun schonn ugefaangen d'Agrarproduktioun lues a lues ofzeléisen.
1934 huet d'Famill C. Kremer-Legros op der Gantebeensmillen um lénksen Uwänner eng oppe Schwämm an eng Wiertschaft opgemaach. 1945 war dunn d'Ouverture vun der Hostellerie Gantenbeinsmühle vum Jules Rolling.
De Succès vun der Schwämm mat hirem Café huet bis Ufank vun den 1960er Jore gedauert; duerno ass et méi roueg ginn a schlussendlech gouf zougemaach. An den 1970er Jore koum en neie Proprietär deen de Schwammbaseng renovéiert, e Bar op der Terrasse an e Café-Restaurant nei opgemaach huet.
Am Summer 2021 gouf op der Gantebeensmille fir e puer Méint e Pop-up Open-air-Club mam Numm “The River” installéiert.
De Kayak Club Olympia Hamm, deen 1936 gegrënnt gouf an zënter 1997 de Kayak Club Hesper ass, huet säi Bootshaus op der Gantebeensmillen.
Rubin Carter
De Rubin "Hurricane" Carter, gebuer de 6. Mee 1937 zu Clifton, New Jersey, a gestuerwen den 20. Abrëll 2014 zu Toronto, Ontario, war en US-amerikanesche Mëttelgewiichtsboxer, deen tëscht 1961 an 1966 aktiv war. 1966 koum e wéinst Muerd an de Prisong a gouf eréischt 1985 fräigelooss, nodeem de Prozess nei opgeholl gouf, an e fräigesprach gouf.
Jacques Bellion
De Jacques Bellion, gebuer den 1. Mäerz 1936 a gestuerwen de 15. November 2007, war e lëtzebuergesche Foussballspiller.
Rubin Carter
1966 gouf hien, zesumme mat engem Kolleeg, vun enger Jury zu dräi Mol liewenslänglech verurteelt, well si dräi Wäisser ëmbruecht sollen hunn. Well si op hir Onschold insistéiert hunn, gouf de Prozess nees opgeholl, ma 1976 gouf d'Uerteel confirméiert. Eréischt 1985 konnt en neien Appellsprozess lancéiert ginn, bei deem e Bundesgeriicht festgestallt huet, datt schwéier Prozedurfeeler gemaach gi wieren, soudatt d'Uklo fale gelooss gouf. De Fall ass deemno als Justizskandal an d'US-amerikanesch Droits-Geschicht agaangen. Virdru schonn hate sech Prominenter fir d'Fräiloosse vum Carter engagéiert, dorënner de Boxer Muhammad Ali an de Sänger Bob Dylan, deen 1975 fir hien de Song Hurricane geschriwwen huet.
Jacques Bellion
Hien huet de 7. Mäerz an den 1. Abrëll 1962 fir déi lëtzebuergesch Foussballnationalekipp gespillt.
Curfoz
Curfoz ass eng Uertschaft an der belscher Gemeng Bouillon an der Provënz Lëtzebuerg.
Rubin Carter
Nodeem de Carter fräigelooss gouf, goung hien a Kanada wunnen, wou e President vun der Association in Defense of the Wrongfully Convicted gouf, déi sech fir zu Onrecht Verurteelter asetzt.
Seng Geschicht gouf 1999 ënner dem Titel Hurricane mam Denzel Washington an der Haaptroll verfilmt.
Curfoz
Bis zu de Gemengefusioune vun 1977 war Curfoz eng Sektioun vun der fréierer Gemeng Sensenruth.
Jugendherberg Fiels
D'Jugendherberg Fiels, offiziell Auberge de jeunesse Larochette, ass eng modern Jugendherberg an der Fiels, an engem schéine Park mat klenge Bungalowen. Am Haaptgebai si méi kleng Zëmmeren, e Konferenzsall mat Televisioun, eng Salle à manger an eng Stuff. Hanner dem Haaptgebai ass eng grouss Terrass. Am grousse Park gëtt et Spillplazen an Ecker fir z'entspanen.
Ringbaach (Lieu-dit)
D'Ringbaach ass e fréiere Bauerenhaff an e Lieu-dit an der Gemeng Groussbus-Wal.
Geographie
De fréieren Haff läit op enger Héicht vu 439 m, eng ronn 750 m nordwestlech vum Duerfkär vu Wal, am Hang um rietsen Uwänner vun der Ringbaach.
Den Haff ass iwwert de Bousserwee vu Wal aus ze erreechen.
Dassault Aviation
Dassault Aviation ass en internationale franséische Fligerhersteller vu Militär- a Geschäftsjeten, an ass eng Duechtergesellschaft vun der Dassault Group.
Saint-Germain-Laval
Den Numm Saint-Germain-Laval bezeechent:
Dassault Aviation
Et gouf am Joer 1929 vum Marcel Bloch als Société des Avions Marcel Bloch oder "MB" gegrënnt. Nom Zweete Weltkrich huet de Marcel Bloch säin Numm op Marcel Dassault geännert, an den Numm vun der Firma gouf den 20. Januar 1947 op Avions Marcel Dassault geännert.
Furtwängler
Furtwängler ass de Familljennumm vun ë. a.:
Canteleux
Canteleux ass eng franséisch Gemeng am Departement Pas-de-Calais an der Regioun Hauts-de-France.
Yingluck Shinawatra
D'Yingluck Shinawatra (Thai: ยิ่งลักษณ์ ชินวัตร); gebuer den 21. Juni 1967, ass eng thailännesch Managerin a Politikerin. Si ass déi jéngst Sëschter vum fréieren thailännesche Premierminister Thaksin Shinawatra, deen am Exil lieft.
D'Oppositionspartei Pheu-Thai, déi hirem Brudder nosteet, huet si den 1. Mee 2011 als Spëtzekandidatin bei de Parlamentswalen opgesat. Hir Partei huet bei de Wale vum 3. Juni d'absolut Majoritéit erreecht, soudatt si den 8. August, réckwierkend op de 5. August 2011 vum Kinnek zur Premierministesch ernannt gouf.
De 7. Mee 2014 huet d'Verfassungsgeriicht d'Shinawatra an aner thailännesch Ministeren ofgesat. Si krute Korruptioun an Amtsmëssbrauch virgeheit. De Wirtschaftsminister Niwattumrong Boonsongpaisan huet d'Amt iwwerholl, bis eng nei Regierung steet. Dëse gouf sengersäits den 22. Mee duerch e Putsch vun der Arméi ënner dem Generol Prayuth Chan-ocha ofgesat.
Mark Knopfler
Hien ass virun allem bekannt als Frontmann vun der brittescher Rockband Dire Straits, huet awer och zanter den 1990er Joren eng erfollegräich Solocarrière, woubäi en dacks mat anere bekannte Museker zesummespillt. Hie schreift och Lidder fir aner Museker a komponéiert FIlmmusek.
Liv Ullmann
D'Liv Johanne Ullmann, gebuer de 16. Dezember 1938 zu Tokio, ass eng norwegesch Schauspillerin a Filmregisseurin.
Si gouf mat hire Rollen a bedeitende Filmer wéi Persona (1966), Vargtimmen (1968), Skammen (1968), En passion (1969), Scener ur ett äktenskap (1973) an Höstsonaten (1978) alle sechs vum Ingmar Bergman, bekannt.
ALCO RS-1
D'ALCO RS-1 war eng véierachseg dieselelektresch Lokomotiv.
Roccafiorita
Roccafiorita (op Sizilianesch Roccaciurita) ass eng italieenesch Uertschaft a Gemeng an der Provënz Messina an der Regioun Sizilien.
Si läit 55 km südwestlech vu Messina. D'Awunner schaffen haaptsächlech an der Landwirtschaft.
D'Uertschaft gouf uganks vum 17. Joerhonnert gegrënnt. Vun 1929 bis 1947 war der se als Fraktioun (frazione) en Deel vu Mongiuffi Melia.
Nopeschgemengen
Limina, Mongiuffi Melia, Antillo, Graniti.
AVL-CN3
D'AVL-Linn CN3 ass eng vun den Nuetslinnen déi ënner der Bezeechnung City Night Bus vun de Stater Bussen organiséiert ginn.
Se fiert zënter dem 3. November 2019 de Weekend – an den Nuechte vu freides op samschdes a vu samschdes op sonndes – all hallef Stonn vum Hamilius aus, wou se Uschloss un déi aner CN-Linnen huet, an déi verschidde Quartiere vun der Stad, absënns Bouneweg, Hamm a Polvermillen.
D'Linn CN3 ass eng Ronnfaart an huet nëmmen een Terminus; op hirem Trajet huet se 25 Halten a brauch 29 Minutte fir eng Faart.
Halten op der Linn CN3
(D'Nimm vun den Halte si sou uginn, wéi se am offizielle Fuerplang publizéiert sinn.)
Decazeville
Decazeville ass eng franséisch Uertschaft a Gemeng am Departement Aveyron, an der Regioun Occitanie.
Geographie
Decazeville läit am Dall vum Riou Mort engem Niewefloss vum Lot.
Jeffrey Hunter
Bekannt Filmer mam Jeffrey Hunter sinn de Westernklassiker The Searchers (1956) vum John Ford mam John Wayne, den Drama No Down Payment (1957) vum Martin Ritt, de Western Sergeant Rutledge (1960) vum John Ford an de geschichtleche Western Custer of the West (1967) vum Robert Siodmak.
Decazeville
Geographie
D'Uertschaft läit och um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Habenaria coultousii
D'Habenaria coultousii ass eng Bléieplanzenaart aus der Gattung Habenaria an der Famill vun den Orchideeën (Orchidaceae). Se gouf 1981 vun der Hongkonger Biologin Gloria Barretto beschriwwen.
D'Aart ass zu Hong Kong (China) endeemesch,. Si wiisst bei Däller a Bëschgebitter.
D'Planz ass 15–45 cm héich mat engem starke Stamm. D'Tubercule si längelzeg a fleescheg, bis 3,5 cm laang. D'Infloreszenz huet 2–9 Blummen; d'Blumme si wäisselzeg-gréng mat engem blatzeg-grénge Labellum.
Ernest-Dominique d'Arenberg
Den Ernest-Dominique d'Arenberg gebuer de 26. Dezember 1643 a gestuerwen den 3. Juni 1686 zu Pamplona war den 9. Här vu Chimay. E war am spueneschen Déngscht a war ënner anerem Gouverneur vu Lëtzebuerg a Vizekinnek vun Navarra.
Jean Ley
De Jean Ley gebuer den 10. Februar 1903 zu Colmer-Bierg a gestuerwen den 20. Februar 2013 am Altersheem Sacré Coeur zu Dikrech gëllt als dee Lëtzebuerger dee bis elo am längste gelieft huet.
Hie war 69 Joer laang bestuet a war zanter 2000 Wittmann.
Hien huet zu Liefzäiten als den drëtteelste Mënsch an Europa gegollt, an als de siwenteelsten op der Welt.
Säi Jong Nicolas Ley war vun 1984 bis 1988 Chef d'État-Major vun der Lëtzebuerger Arméi.
NGC 4111
Den NGC 4111, ass eng Spiralgalaxis am Stärebild Canes Venatici. D'Galaxis gouf am Joer 1788 vum Astronom Wilhelm Herschel mat sengem 18,7 Zoll-Spigelteleskop entdeckt.
Loftfaart
D'Loftfaart, och Fligerei, Aviatioun, oder Aeronautik, ass den Transport vu Material oder Liewensmëttel an der Loft ouni Verbindung mat der Äerduewerfläch. De Begrëff ëmfaasst all d'Persounen, d'Entreprisen, d'Aktivitéiten an Deelgebidder (och um Buedem), déi mam Betrib vu Fligerem zesummenhänken.
Sophie Carle
D'Sophie Carle, gebuer de 7. Juni 1964 zu Lëtzebuerg, ass eng lëtzebuergesch Schauspillerin a Sängerin.
Loftfaart
Juristesch gëtt d'Bezeechnung Loftverkéier benotzt (kuckt Loftverkéiersgesetz). Fir den ingenieurwëssenschaftleche Beräich kuckt Loft- a Raumfaarttechnik.
Sophie Carle
Si huet Lëtzebuerg beim Eurovision Song Contest 1984 zu Lëtzebuerg mam Lidd "100% d'amour" vertrueden. Si koum op déi 10. Plaz mat 39 Punkten.
Loftfaart
Urspronk vun de Bezeechnungen
D'Bezeechnung "Loftfaart" gouf am 19. Joerhonnert an Uleenung un d'Séifaart gepräegt. Dat huet sech bis haut doran erhalen, datt fir Loftschëffer d'Verb "fueren" benotzt gëtt. De Begrëff Aeronautik (fr: aéronautique, en: aeronautics) staamt och aus der Zäit vun de Loftschëffer (zum Beispill Ballonen oder Zeppelinen).
Frahan
Frahan ass eng Uertschaft an der belscher Gemeng Bouillon an der Provënz Lëtzebuerg.
Loftfaart
Urspronk vun de Bezeechnungen
Geleeëntlech gëtt d'Wuert Aviation (mat englescher Aussprooch) als Friemwuert am Däitsche benotzt; zum Beispill bezeechent sech d'Lufthansa als „Aviation-Konzern“.
Frahan
Bis zu de Gemengefusioune vun 1977 war Frahan eng Sektioun vun der fréierer Gemeng Rochehaut.
Loftfaart
Ënnerscheed no Asaz
Et ënnerscheet een zwéi Beräicher resp. Aarte vu Loftfaart:
Flers (Pas-de-Calais)
Flers ass eng franséisch Gemeng am Departement Pas-de-Calais an der Regioun Hauts-de-France.
Loftfaart
Zivil Loftfaart
Déi zivil Loftfaart kann een opdeelen an:
Red Planet Mars
Red Planet Mars ass en US-amerikanesche Science-Fictionfilm vum Harry Horner aus dem Joer 1952 no engem Theaterstéck vum John L. Balderston an John Hoare.
Loftfaart
Militäresch Loftfaart
Déi betrëfft all Fluchbetrib mat militäresche Loftgefierer oder fir militäresch Zwecker.
Ënnerscheed no Prinzip
Bei der Loftfaart gëtt ausserdeem no der Aart vum Opdriff an zwou Aarten agedeelt:
Donieft gëtt et nach soug. Hybridloftschëffer, déi di zwou Opdriffsaarte benotzen.
International Loftfaart
Fir d'Koordinatioun an der internationaler Loftfaart goufe vill Ofkommesse gemaach, zum Beispill am Dezember 1944 d'Chicagoer Ofkommes, mat deem d'International Civil Aviation Organization (ICAO) gegrënnt gouf. Als eenheetlecht Alphabet gouf fir d'Loftfaart d'ICAO-Alphabet festgeluecht. Auerzäite gi grondsätzlech an UTC uginn.
Geschicht
Kuckt och:
Loftfaart an Zäreneffet
Den Undeel vum Fluchverkéier an de weltwäiten CO2-Emissioune vum Verkéier war no Ausso vun IPCC am Joer 1999 ongeféier 12 %. Den Undeel un alle globalen CO2-Emissiounen ass ronn 2,4 %.
Den Undeel vun der Loftfaart am weltwäite vum Mënsch verursaachten Deel beim Zäreneffet ass no der IPCC-Studie vun 1999 zirka 3,5 %.
Reitano
Reitano ass eng italieenesch Uertschaft a Gemeng an der Provënz Messina an der Regioun Sizilien.
D'Awunner schaffen haaptsächlech an der Landwirtschaft (Oliven, Drauwen, Zitrusfriichten).
Et gouf am Joer 1951 nach 1.791 Reitanesi (wéi d'Awunner genannt ginn), sou huet hir Zuel zanterhier bestänneg ofgeholl, bis zu net emol 900 am Joer 2009.
Nopeschgemengen
Mistretta, Motta d'Affermo, Pettineo, Santo Stefano di Camastra.
Saint-Germain-Laval (Loire)
Saint-Germain-Laval ass eng franséisch Gemeng am Departement Loire an der Regioun Auvergne-Rhône-Alpes
Ranger 2
U Bord hat d'Sond ënner anerem Experimenter fir d'Observatioun vun der kosmescher Stralung an dem Äerdmagnéitfeld. Si hat e Gewiicht vun 304 Kilogramm. Den Opbau war bal identesch mat Ranger 1. Alle béid goufen am Block-I-Design gebaut.
Lëscht vun den nationale Monumenter an der Gemeng Konsdref
An dëser Lëscht vun den nationale Monumenter an der Gemeng Konsdref sinn all national Monumenter opgezielt, déi an der lëtzebuergescher Gemeng Konsdref ze fanne sinn (Stand: ).
Ranger 2
Nom erfollegräiche Start an d'Erreeche vun der Parkbunn op engem 130 bis 150 km héije Äerdorbit sollt eng nei Zündung d'Sond op eng staark elliptesch Bunn bréngen. Wéinst enger Feelfunktioun konnt d'Uewerstuf net zünden. Doduerch konnt Ranger 2 net déi gewënschten Héicht erreechen a war den 20. November 1961 an der Äerdatmosphär vergloust. Trotz der feelgeschloener Zündung hat d'NASA d'Missioun als Deelerfolleg notéiert, well bewise konnt ginn, datt et technesch méiglech ass, Experimenter respektiv Miessunge vun der Äerd aus ze starten a Resultater ze kréien.
Lëscht vun den nationale Monumenter an der Gemeng Konsdref
Scheedgen
Legend: MN – Immeubles et objets classés monuments nationaux; PMN – Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Bertrimoutier
Bertrimoutier ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Alain Durieux
Den Alain Durieux, gebuer den 2. August 1985, ass e lëtzebuergesche Foussballsarbitter. Hien ass beim FC Jeunesse Schieren lizenzéiert an huet mat 16 Joer mam Arbitrage ugefaangen.
Zenter dem Hierscht 2019 ass hien an der Klass B an däerf domat Matcher an der Europa League päifen. Hien ass nom Alain Hamer eréischt deen zweete lëtzebuergeschen Arbitter, deem dat konnt erreechen. Hien ass zanter 2015 FIFA-Schidsriichter. Hien ass och den éischte Lëtzebuerger Arbitter deen eng VAR-Formatioun matgemaach huet.
Wéinst Austauscher päift hien och reegelméisseg Matcher an der Proximus League an der Belsch an an der Regionalliga West an Däitschland.
Hien huet bis Januar 2020 méi wéi 135 Matcher an der BGL Ligue an ëm déi 50 Matcher an der Éierepromotioun gepaff.
Um Spaweck
https://worldreferee.com/referee/alain_durieux/
Marge Champion
D'Marge Champion, gebuer als Marjorie Celeste Belcher den 2. September 1919 zu Los Angeles an och do gestuerwen den 21. Oktober 2020, war eng US-amerikanesch Dänzerin, Choreographin a Schauspillerin.
Si ass an hiren éischte Filmer als Marjorie Bell opgetrueden.
Krasnojarsk
Krasnojarsk (Красноярск) ass d'Haaptstad vun der Regioun Krasnojarsk a Sibirien, Russland. Si läit um Floss Jenissei souwéi un der Transsibirescher Eisebunn. Mat bal enger Millioun Awunner (Stand 2009) ass et déi drëttgréisste Stad a Sibiren, no Nowosibirsk an Omsk.
Kuckeswäertes
Um Zingrubelschäi fënnt een direkt dräi kuckeswäert Bauwierker vun der Stad: d'Kraaftwierk um Krasnojarsker Stauséi, d'Kapell Paraskewa-Pjatniza an d'Gemengebréck iwwer de Jenissei.
Déi leschtgenannte geet um Norduwänner an d'Haaptverkéiersoder Weinbaumstrooss iwwer, ongeféier bei der Theaterplaz mat deem fir d'350järegt Stadjubiläum gebauten Operntheater an dem Hotel Krasnojarsk. Parallel zur Weinbaumstrooss leeft de Prospekt Mira, d'Haaptakafsstrooss vun den Awunner. Am Südweste vun der Stad setzt d'Transsib iwwer de Jenissei, op enger 1000 m laanger Stolgitterbréck, zur hirer Zäit (1896) eng vun deene längste Konstruktiounen, déi souguer op der Paräisser Weltausstellung am Joer 1900 ausgezeechent gouf. D'Goar vu Krasnojarsk stécht zanter hirer Reonovatioun 2004 ebenfalls als apaart Bauwierk ervir. Dëst geet op de Kont vum Pjotr Pimaschkow zeréck, dee 15 Joer laang Buergermeeschter war (1996-2011), a vill zur Stadverschéinerung bäigedroen huet.
Och nach z'ernimme sinn d'Kierch Maria-Schutz-a-Fürbitten (1795), an de Regionalmusée vu Krasnojarsk am neo-egyptesche Stil (1929).
IC 4499
Den IC 4499 ass e Kugelstärekoup am Stärebild Apus. Hien ass zirka 50.000 Liichtjoer vun eisem Sonnesystem ewech an huet e geschaten Alter vun 12 Milliarde Joer.
De Kugelstärekoup gouf am Joer 1901 vum Astronom DeLisle Stewart entdeckt.
Alexander Anatoljewitsch Kerjakow
Den Alexander Anatoljewitsch "Kerj", Kerjakow (op Russesch: Александр Анатольевич Кержаков, "Керж"), gebuer de 27. November 1982 zu Kingissepp am Oblast Leningrad, ass e russesche fréiere Foussballspiller (Stiermer). Hien huet seng Profiscarrière 2000 ugefaangen an am Joer 2017 opgehalen. No der Retraite als Spiller ass hie bekannt als e Foussballfonctionnaire an -expert, , an zanter 2018 schafft hien als Haapttrainer vun der russescher U-17-Juniorfoussballnationalekipp.
De Kerjakow huet ënner anerem fir Zenit St. Péitersbuerg (2001–06, 2010–17), FC Sevilla (2007–08), FK Dinamo Moskau (2008–10), an och vun 2002 bis 2016 fir d'Russesch Foussballnationalekipp gespillt.
Hien ass mat 233 Goler an den offizielle Matcher, ënner anerem mat 30 Goler fir d'Nationalekipp, de beschte "Buteur" an der Geschicht vum russesche Foussball (Stand: 2017). De Kerjakow ass och de beschte Buteur an der Geschicht vum Péitersbuerger Zenit (Stand: 2017).
Säi Papp Anatoli an de Brudder Michail sinn och Foussballspiller.
Rue du Fort-Neipperg
D'Rue du Fort Neipperg  ass eng Strooss am Garer Quartier vun der Stad Lëtzebuerg. Se leeft vun der Aler Avenue fir d'éischt a Richtung Osten an dann - quasi parallel mat der Eisebunn - a Richtung Norde bis op d'Kräizung mam Boulevard d'Avranches an der Avenue Charles de Gaulle.
Moyen (Meurthe-et-Moselle)
Moyen ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Katatonie
Katatonie (aus dem algriicheschen κατά, "vun uewe bis ënnen" an τόνος "(U-)Spanung", zesummen also "Uspanung vu Kapp bis Fouss") ass en Zoustand, dee sech duerch en anormaalt Behuelen (schlofänlechen Zoustand bei der betraffener Persoun) manifestéiert a bei deem dat spontaant kierperlecht Beweegungsspill duerch psychesch Virgäng negativ beaflosst gëtt. Et ka psychesch Krankheete wéi schwéier Depressioune begleeden oder virun allem kataton Schizophrenie, Stoffwiesselstéierungen oder d'Awierkung vun Alkohol an aner Drogen.
Bleach
Geschicht
An der Welt vu Bleach existéieren nieft der Welt vun de Mënschen nach aner parallel Dimensiounen. An eng vun deene Welte liewen d'Shinigami (sougenannten Doudesgötter). D'Defi Welt, Soul Society, besteet aus engen Zentrum, dem Seireitei, ronderëm dee sech de Rukongai erstreckt. De Rukongai ass deen Deel, wou déi verstuerwe Séile vun de Shinigami higeféiert ginn. De Seiretei ass souwuel d'Heemecht wéi och d'Aarbechtsplaz vun de Schinigami. D'Flichte vun de Schinigami loosse sech an zwou Aufgaben andeelen: 1. D'Iwerbrénge vun de gudde Séilen (Plus genannt) an d'Soul Society an 2. d'Vernichtung vun de schlechte Séilen (Hollows genannt). D'Plus gesinn wéi gewéinlech Mënschen aus, iwwerdeems d'Hollows wéi riseg Monstere mat Masken erschéngen. Déi Wiese ware virun hiren Doud normal Mënschen déi entweeder schlëmm Sënne verbrach hunn oder si hält nach eppes wat se bereien op der Welt vun de Stierflechen zeréck. Déi Hollows hunn nëmmen ee Sënn fir z'existéieren, nämlech aner Séilen ze friessen. Fir net vun de Shinigami zerstéiert ze ginn, verstoppe si sech déi meescht Zäit am Hueco Mundo, d'Welt vun den Hollows.
Katatonie
Catatonia
Bleach
Geschicht
Fir hir Aufgaben z'erfëlle ginn d'Shinigami am Seireitei ausgebilt an an eng vun den 13 Divisiounen agedeelt, wou si ënner engem Kommandant a Vizekommandant hir Flichten ausféieren. Si benotze verschidden Technike vu Kido, enger Aart Zauberkraaft, déi an 2 Weeër ënnerdeelt ass: De Wee vun de Fesselen an de Wee vun der Zerstéierung. Dës Weeër besti jeeweils aus 99 Techniken, dem Nokampf an dem Zanjutsu, dat heescht den Ëmgank mat hirem Schwäert (Zanpakuto genannt). Zanjutsu besteet erëm aus dem Shikai an dem Bankai. De Shikai meeschteren d'Schinigami wa si mam Geescht vun hirem Zanpakuto kommunizéieren an hiren Numm erausfannen. D'Schwäert ännert an der Reegel seng Form a kritt eng individuell Kraaft. De Bankai beherrschen déi Schinigami, déi de Geescht vum Zanpakuto an déi richteg Welt bruecht hunn a si am Kampf besiegt hunn. D'Schwäert hëlt da meeschtens eng gewalteg Form un, mat enger Kraaft bis zu zéngmol méi staark wei de Shikai.
Personnagen
Mënschen:
Hans Meyer
Den Hans Meyer , gebuer den 21. Juli 1925 zu Paulpietersburg a Südafrika a gestuerwen de 4. Abrëll 2020, war e südafrikanesche Schauspiller.
Bleach
Personnagen
Gotei 13 Elitte vun de Shinigami, si besteet aus 13 Divisiounen, Gotei 13 genannt.
Hans Meyer
Den Hans Meyer ass a Südafrika opgewuess. 1958 ass hien op London gaangen. 1962 huet hien England verlooss an huet sech am Frankräich niddergelooss. Hei huet hien och seng Carrière beim Film ugefaangen.
Hien huet an iwwer 100 Kinos- an TV-Filmer an Niewerolle matgespillt.
Škofja Loka
Škofja Loka (op däitsch fréier: Bischofslack) ass eng Uerschaft a Gemeng a Slowenien. Si ass de wirtschaftlechen, kulturellen an administrativen Zentrum vun der Gemeng Škofja Loka, déi aus 62 Uertschafte besteet, an der Regioun Gorenjska Loka (de.: Oberkrain, it.: Alta Carniola).
Škofja Loka läit op enger Héicht vun 354 m an de juleschen Alpen do wou d' Flëss Poljanska Sora a Selška Sora zesummelafe fir d'Sora ze bilden, um Iwwergang vun der Sora Griecht an d'Škofja Loka Hiwwelen an d'Polhov Gradec Hiwwelen. Op engem Plateau iwwer der Stad steet d'Schlass Loka, wou e Musée dran ass. Iwwer dem Schlass ass de Krancelj, eng Kopp vu 475 m, an nërdlech vun der Stad läit de Kamnitnik mat 414 m, dee bekannt ass fir säi konglomeréréiert Gestengs.
Se läit op der Eisebunnslinn Tarvisio-Ljubljana.
D'Uertschaft gouf eng éischt Kéier an enger Charte 973 ernimmt, wéi de Keeser Otto II. dem Bëschof Abraham von Freising d'Stara Loka (al A) geschenkt huet. D'Freisinger Bëscheef hunn déi no an no zu engem administrativen Zentrum ausgebaut:: 1248 krut se d'Maartrecht, an 1310 krut Bischoflack d'Stadrecht. Vun enger Stadmauer goung fir d'éischt 1286 an engem Text rieds, déi 5 Paarte sinn aus dem 14. Joerhonnert.
Grand-Hez
Grand-Hez op Landkaarten och alt als Grand Hé ze fannen ass eng kleng Uertschaft an der belscher Gemeng Bouillon an der Provënz Lëtzebuerg. D'Uertschaft besteet haaptsächlech aus engem grousse Bauerenhaff an engem Grapp voll Haiser déi 500 m nordwestlech dervu leien.
Bis zu de Gemengefusioune vun 1977 war Grand-Hez eng Sektioun vun der fréierer Gemeng Bouillon.
Jean Pinchon
De Jean Pinchon gebuer den 13. September 1925 zu Beuzeville am Departement Eure, a gestuerwen och do den 3. Oktober 2009, war e franséischen Agronom, President vum INOA an Auteur.
No senger Lycéeszäit am Lycée Sainte-Geneviève zu Versailles ass de Jean Pinchon op den Institut National Agronomique weiderléiere gaangen.
Pedall (Uergel)
Eng Pedall, vum laténgesche pes „Fouss“, ass bei der Uergel eng Klaviatur, déi mat de Féiss gespillt gëtt, am Géigesaz zu de Manualen, déi ee mat den Hänn spillt.
Vallois
Vallois ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Cecil B. DeMille
Nodeems en e puer Joer als Manager vu senger Mamm hirer Theatertrupp an och alt als Schauspiller dodra geschafft hat, huet hien 1913 mam Jesse L. Lasky an dem Samuel Goldwyn eng Filmproduktiounsfirma gegrënnt, d'Lasky Films, aus där spéider d'Paramount Pictures gouf. 1914 huet hie mam Oscar Apfel säin éischte Film geschriwwen, produzéiert an dran d'Regie gefouert, de Six-reeler The Squaw Man.
Deen éischte Film bei deem en eleng Regie gefouert huet, war de Western The Virginian. An de Joren duerno huet hien Dosende vu Stommfilmer gedréint, dacks mat oppulenten, alt exoteschen Dekoren, an alt mat fir déi Zäit zimmlech fräizügege Geschichten. Bekannt sinn och epesch Dramen a Bibelverfilmungen, wéi Joan the Woman (iwwer d'Jeanne d'Arc) an The Ten Commandments (1923) an The King of Kings (1927).
An den 1930er Joren huet hie sech kënne mat Succès op den Tounfilm ëmstellen, wourënner d'bizar Comédie Madam Satan (1930), epesch Drame wéi The Sign of the Cross (1932) a Cleopatra (1934), Jugenddrame wéi This Day and Age (1933) a grouss Western wéi The Plainsman (1936) a Union Pacific (1939).
Den DeMille war och ee vun den éischte Regisseuren, dee selwer eng Berüümtheet war; säin Numm war eng Zort Markenzeeche fir seng Filmer. Vun 1936 bis 1944 war hien den Hôte a Regisseur vun der Radiosemissioun Lux Radio Theater, woudra bekannt Filmer nogespillt goufen, dacks mat de selwechte Schauspiller.
An den 1940er Jore war hie manner aktiv, huet awer Filmer wéi den Abenteuerfilm Reap the Wild Wind (1942) gedréint. Seng dräi lescht Filmer huet hien och produzéiert, a vill Wäert drop geluecht, datt se grouss erauskoumen. Et waren dat de Bibelfilm Samson and Delilah (1950), The Greatest Show on Earth (1952) an e Remake vu sengem The Ten Commandments (1956). Dee leschtgenannten war 1956 deen éischten am amerikanesche Box-office, a fir The Greatest Show on Earth krut hien den Oscar fir de beschte Film.
Den DeMille huet och an e puer Filmer als Schauspiller matgespillt, dee bekanntsten ass Sunset Blvd. vum Billy Wilder, wou e sech selwer spillt.
Guglielmo Marconi
De Guglielmo (zanter 1924 Marchese) Marconi, gebuer de 25. Abrëll 1874 zu Bologna a gestuerwen den 20. Juli 1937 zu Roum, war en italieenesche Radiopionéier, Entreprener an Nobelpräisdréier (1909, Physik, zesumme mam Ferdinand Braun).
Schonn als Bouf huet de Marconi sech fir physikalesch an elektresch Wëssenschaft intresséiert an huet d'Wierker vum James Clerk Maxwell, Heinrich Hertz, Augusto Righi, Oliver Joseph Lodge, Alexander Stepanowitsch Popow an anere studéiert. Hie gëtt zesumme mam Nikola Tesla als e Pionéier der Kommunikatioun ouni Drot, d. h. der Telegraphie iwwer Radio. 1895 huet hien ugefaangen, Experimenter an déi Richtung ze maachen. 1896 huet en en "Apparat fir elektresch Wellen ze detektéieren an opzezeechnen" vum Alexander Stepanowitsch Popow nogebaut an huet dësen am Juni 1896, virum Popow, patentéiere gelooss. Méi spéit huet hie säi Labo op d'Isle of Wight geplënnert, huet säi System och am Vereenegte Kinnekräich zum Patent ugemellt an 1897 d'Entrepirse Marconi's Wireless Telegraph Company Ltd. at Sëtz zu London gegrënnt.
De 27. Mäerz 1899 huet hien eng éischte Kéier, tëscht dem South Foreland Lighthouse bei Dover a Wimereux Frankräich iwwer den Äermelkanal ewecht eng telegrafesch Funk-Kommunikatioun kënnen op d'Bee stellen. Den 12. Dezember 1901 konnt hien dunn eng éischt Kéier iwwer den Atlantik ewech, tëscht Cornwall an Neifundland a Kanada e Radiossignal schécken. Dat Joer drop huet hien d'American Marconi Wireless Corporation, déi zu New York hire Sëtz hat, gegrënnt. Den 18. Januar 1903 ass dann déi éischt ëffentlech transatlantesch Kommunikatioun zustane komm: En Telegramm tëscht dem US-President Theodore Roosevelt an dem Kinnek Edward VII. vun England.De System gouf vun der Krichsmarine iwwerholl. De Marconi huet och, vun der südwestirescher Mizen-Hallefinsel aus, mat Schëffer um Atlantik kommunizéiert.
1909 krut de Marconi zesumme mam Ferdinand Braun den Nobelpräis fir Physik. Méi spéit huet hi sech mat dem Gebrauch vu Kuerz- a Mikrowelle beschäftegt.
Hien huet weiderhin, mam Poopst Pius XI. an dem Giuseppe Gianfranceschi SJ de Radio Vatikan opgeriicht, deen den 21. September 1930 säi Betrib opgeholl huet.
1928 gouf e President vum italieeneschen Nationale Conseil fir Wëssenschaften, 1930 President vun der Kinneklecher Italieenescher Akademie vun de Wëssenschaften (Accademia Nazionale dei Lincei) an 1931 Member vun der Peepstlecher Akademie vun de Wëssenschaften.
Den 19. Juli 1937 krut de Marconi zu Roum e Schlag, an ass den Dag drop gestuerwen.
Als Gedenkminutt gouf op der ganzer Welt fir 2 Minutten de Funkverkéier gestoppt. A bal all italieenescher Uertschaft gëtt et eng Via Marconi. Och an der Stad Lëtzebuerg gouf déi Strooss, déi bei d'Villa Louvigny féiert, wou bis 1992 RTL seng Studioen hat, no him genannt. Weider kruten en Asteroid, den (1332) Marconia, an e Moundkrater säin Numm. De Fluchhafe vu Bologna krut och den Zousaznumm Guglielmo Marconi.
Ban-de-Laveline
Ban-de-Laveline ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Maurice Sarfati
De Maurice Sarfati, gebuer de 24. Juni 1931 zu Paräis an och do gestuerwen den 13. November 2013, war e franséische Schauspiller, Dréibuchauteur, Filmregisseur a Synchronspriecher.
Hien huet a Filmer vu bekannte franséische Regisseure wéi André Cayatte, Jean Delannoy, Jean-Paul Rappeneau, Jean-Luc Godard a Marcel Carné matgespillt.
Bloubergstrand
Bloubergstrand ass eng Sektioun vun der Gemeng Kapstad mat ronn 2.000 Awunner.
D'Uertschaft läit eng 25 km am Norde vun der Stad, op der Küst vun der Tafelbaai.
Se ass virun allem bekannt fir hir laang Sandplage, vu wou aus een eng Vue op den Tafelbierg huet, a wou ee Kitesurfing maache kann.
Am Januar 1806 ass nobäi d'Schluecht vu Blaauwberg ausgedroe ginn, mat där d'hollännesch Herrschaft iwwer d'Kapkolonie fir zeguttst op en Enn goung.
Coma-Superkoup
De Coma-Superkoup ass eng riseg Struktur vu villen dausend Galaxien, déi a a Richtung Stärebiller Coma Berenices a Leo steet.
An de leschte Joerzéngten hunn d'Astronomen a Kosmologen eng ganz Partie Superkéip entdeckt, déi déi gréisst am Weltraum bekannt Strukturen duerstellen. Si spille fir d'Erfuerschung vun der Raumstruktur an der Entwécklung vum Weltraum zanter dem Urknall eng grouss Roll.
De gréissten Deel vum Coma-Superkoup besteet aus zwéi Galaxiëkéip, dem Comakoup och Abell 1656 an dem Leokoup och Abell 1367 (nom Astronom George Ogden Abell vum Palomar-Observatoire a sengem Spezial-Katalog) genannt. Si stinn ongeféier 310 an 290 Millioune Liichtjoer vun eis ewech a sinn duerch eng "Bréck" vu Galaxië matenee verbonnen.
All Galaxien- a Superkéip hunn och grouss Iwwerschëss vun donkeler Matière a vill Radioquellen. Weider gi si – wéi och aner astronomesch Strukturen – vun engem dënne Gas duerchdrongen, dat sech wéinst senger héijer Temperatur vu ville Millioune Grad, a Form vu Röntgenstralung bemierkbar mécht.
Den Noper um Himmel, de fënnefmol méi noe Virgo-Galaxiëkoup am Stärebild Virgo gehéiert och zu engem Superkoup, dem Virgo-Superkoup, zu deem och eis Mëllechstrooss an hir "Lokal Grupp" gehéieren.
Palomar 1
De Palomar 1 ass e Kugelstärekoup am Stärebild Cepheus am baussenzege Beräich vun der Mëllechstrooss. Entdeckt gouf de Stärekoup am Joer 1954 vum Astronom George Ogden Abell op de Fotoe vum Palomar Observatory Sky Survey. Mat engem Alter vu 6,3 bis 8 Milliarde Joer ass hie méi jonk wéi aner Kugelstärekéip an der Mëllechstrooss. - De Kugelstärekoup huet eng héich Metallizitéit mat [Fe/H] = -0,60.
Et gëtt ugeholl, datt de Palomar 1 eng änlech Genesisgeschicht huet wéi d'Kugelstärekéip aus der Sagittarius-Zwerggalaxis, also beispillsweis Terzan 7, an och sou aus dëser staamt an duerch Gezäitekräfte fortgerappt gouf.
Erechtheion
Den Erechtheion (och: Erechtheum) ass en Tempel am ionesche Baustil op der Akropolis zu Athen, deen ëm 420 bis 406 v. Chr. gebaut gouf. Als Baumeeeschter gëllen de (Phi)lokles vun Acharnai an den Archilochos vun Agryle.
Vathiménil
Vathiménil ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Erechtheion
Den Erechtheion ass awer virun allem bekannt wéinst senger Virhal, wou amplaz vu Saile sechs iwwerliewensgrouss Meederchersfiguren (korai) den Daach gedroen hunn. Déi kruten och den Numm Karyatiden (dem Vitruv no no der Stad Karya um Peloponnes).
Ministère de l'éducation nationale, de l'enfance et de la jeunesse
De Ministère fir Educatioun, Kanner a Jugend, dacks just Educatiounsministère genannt, offiziell Ministère de l'éducation nationale, de l'enfance et de la jeunesse ass e Ministère zu Lëtzebuerg, dee fir d'Beräicher vun der Bildung, de Kanner an der Jugend zoustänneg ass.
Erechtheion
Am Laf vu senger Geschicht gouf d'Gebai fir verschidden Zwecker benotzt, woubäi déi ursprénglech Form beschiedegt gouf. Am 7. Joerhonnert gouf en an eng byzantinesch-chrëschtlech Kierch ëmgewandelt. 1463 huet en als Harem vun engem Offizéier vun der osmanescher Arméi gedéngt. Eng vun de sechs Kore gouf 1811 vum Lord Elgin a Groussbritannie bruecht a steet haut am British Museum. Déi fënnef, déi Rescht bloufen, goufen um Enn vum 20. Joerhonnert mat Kopien ersat, fir se virum Wieder a schlechter Loft ze schützen. D'Originaler sinn am Akropolis-Musée ausgestallt.
Cameron Carpenter
De Cameron Carpenter, gebuer 1981 am Bundesstaat Pennsylvania, ass en US-amerikaneschen Organist a Komponist, dee fir seng Virtuositéit, seng geschéckt Optrëtter, seng Technik a seng Arrangementer fir d'Uergel bekannt ass.
Ministère de l'éducation nationale, de l'enfance et de la jeunesse
Allgemenges
Ee vun den Haaptbestanddeeler vun der Bildungspolitik vum Ministère ass et, fir de Bildungssystem ëmmer nees un d'Entwécklung vun der Gesellschaft an d'Besoine vun der Bevëlkerung unzepassen.
Kompetenz vum Ministère
D'Servicer a Verwaltungen déi ënnert d'Kompetenz vum Educatiounsministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:
Cameron Carpenter
De Cameron Carpenter huet seng Carrière als „Wonnerkand“ ugefaangen. Schonn am Alter vun eelef Joer huet hie mat enger vollstänneger Opféierung vum Johann Sebastian Bach sengem „Wohltemperiertes Klavier“ op sech opmierksam gemaach. Säin europäeschen Debut hat hien zwee Joer méi spéit. De Carpenter huet op der Juilliard School zu New York beim Gerre Hancock, dem John Weaver an dem Paul Jacobs studéiert (master degree). Hie war fir eng kuerz Zäit artist-in-residence an der Middle Collegiate Church zu New York an huet reegelméisseg an deene groussen amerikaneschen an europäesche Musekszentre Concerte gespillt. Säin Album Revolutionary gouf fir de Grammy 2009 nominéiert.
Tunnel Stafelter
Den Tunnel Stafelter ass en Autobunnstunnel op der lëtzebuergescher Autobunn A7 deen ënner engem Deel vum Gréngewald erduerch geet. Säin Numm huet e vum Stafelter, deem héchste Punkt iwwer sengem Tracé.
E besteet aus zwéi Réier mat enger Längt vu jee 1.850 Meter, déi an enger Déift tëscht 3 m an 20 m haaptsächlech an de Lëtzebuerger Sandstee gegruewe sinn.
Den 18. Februar 2009 hunn d'Aarbechten um Tunnel ugefaangen. Den 22. Abrëll 2010 war den Duerchstéch vum Süd-Nord-Rouer, dee vum Nord-Süd-Rouer war ee Mount duerno.
Och wann d'Aarbechten um Tunnel schonn éischter fäerdeg waren, goung en awer eréischt den 23. September 2015, zesumme mam Tunnel Grouft an dem leschten Deelstéck vun der Nordstrooss op. D'Baukäschte vum Tunnel, ouni d'Sécherheetsariichtungen, leie bei ronn 100 Mio. Euro.
Feng Bao 1
Feng Bao 1, kuerz: FB-1, (Stuerm 1) war eng chineesesch Drorakéit. Si gouf tëscht de Joren 1972 an 1981 benotzt.
D'Entwécklung vun der Feng Bao hat am Hierscht 1969 beim Büro Nr. 2 fir elektromechanesch Industrie zu Shanghai ugefaangen. Gläichzäiteg gouf zu Peking op der China Academy of Launch Vehicle Technology (CALT) aweroch un der Rakéit Laange Marsch 2 geschafft, déi 1974 hiren éischte Start hat a géint déi sech d'FB-1 net duerchsetze konnt.
Opbau
D'FB-1 war eng zweestufeg Flëssegdreifstoffrakéit op der Grondlag vun der Interkontinentalrakéit Dongfeng 5. Si hat eng Héicht vun 33 m, en Duerchmiesser vun 3,35 m an eng Mass vun 192 t.
Betrib
Den éischte suborbitalen Testfluch war den 10. August 1972. Als Notzlaaschte waren Opklärungssatellitte vum Typ JSSW virgesinn, déi lescht béid Starte hate Fuerschungs- a Kommunikatiounssatellitte vum Typ Shi Jian u Bord.
All d'Starte waren op der Startplaz LA-2B vum Kosmodrom Jiuquan.
Äerdbier
D'Äerdbier (Fragaria) sinn eng Gattung an der Ënnerfamill vun de Rosoideae bannent der Famill vun de Rosaceae. Den Numm "Äerbier" gëtt ëmgangssproochlech souwuel fir d'Planz selwer, wéi konkreet och fir déi (wa se zeideg sinn, rout) Schäifriichte gebraucht. Schonns an der Steenzäit hu se zum mënschleche Kascht gezielt, ma eréischt vum 18. Joerhonnert u goufen an Europa Aarten aus Amerika agefouert, déi méi déck wéi d'Bëschäerdbier sinn, an an de Gäert ugeplanzt ginn.
Aus botanescher Siicht ass d'Äerdbier keng Bier, mä eng sougenannt Sammelnossfruucht: Déi eigentlech Friichte mam Somkär dra sinn déi kleng gielzeg-brong "Nëssercher" (Achenen) op der Schäifruucht.
D'Äerdbiere reproduzéiere sech entweeder duerch Ausleefer, d. h. vum Stack vun der Planz wiisst en 30–50 cm laange "Wutz" (Stolo), un deem sengem Enn sech Blieder a Wuerzele bilden, aus deenen en neie Stack ("Rosett") gëtt, oder duerch Somkären, déi duerch Déiere verbreet ginn, déi se friessen (Endochorie), resp. déi, wa s'un der Planz verdréchnen, op de Buedem falen an do ausdreiwen (Barochorie).
Sinopora hongkongensis
D'Sinopora hongkongensis ass eng Bléieplanzenaart aus der monotypescher Gattung Sinopora an der Famill vun de Lorbeerplanzen (Lauraceae). Se gouf fir d'éischt als eng Planz aus der Syndiclis-Gattung beschriwwen, 2008 gouf s'awer als Aart an der neier Gattung Sinopora beschriwwen.
D'Sinopora hongkongensis ass e Bam dee bis 16 m héich ka ginn, mat engem Duerchmiesser vu ronn 90 cm. D'Blumme si gréngelzeg-giel. D'Friichte si gielzeg-brong, mat bis 4 cm am Duerchmiesser.
Xermaménil
Xermaménil ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Palomar 2
De Palomar 2 ass e Kugelstärekoup am Stärebild Auriga. De Palomar 2 ass e Member vun enger Grupp vu 15 Kugelstärekéip, déi op Fotoen aus den 1950er Jore vun der Himmelsduerchmusterung Palomar Observatory Sky Survey fonnt goufen. De Palomar 2 gouf vum Albert George Wilson entdeckt.
Karolengesch Minuskel
Dës Schrëft ass ëm 800 n. Chr. am Ëmfeld vum Karel de Groussen entstanen. Si gouf virun allem am Klouschter vu Corbie a spéider och am Klouschter St. Martin zu Tours, ënner dem Abt Alkuin vu York, entwéckelt, fir am ganze Fränkesche Räich eng eenheetlech Buch- a Verwaltungsschrëft ze schafen. Si huet Elementer aus den Unzialen an aus der Kursivschrëft an et ass eng einfach a kloer Schrëft. Den "i" huet nach kee Punkt an de "s" ass laang.
Doduerch, datt de Karel de Groussen den antike Schoul- a Bildungssystem nei beliewe léisst, gouf eng Réckbesënnung op d'buchstawéierend Schreiwe staark gefuerdert. D'Karolengesch Minuskel huet sech zanter dem 9. Joerhonnert vun de Schreifzentre vum Karolengerräich, Tours, Reims an Oochen ganz séier ausgebreet.
Théophile Aubart
Den Théophile Aubart, gebuer de 16. September 1884 zu Uewerkuer, a gestuerwen de 17. Mee 1965 an der Stad, war e lëtzebuergeschen Industriellen a Buergermeeschter.
Ed Begley Jr.
Den Ed Begley Jr., gebuer als Edward James Begley Jr. de 16. September 1949 zu Los Angeles a Kalifornien, ass en US-amerikanesche Schauspiller.
Hie war bis Enn 2020 an iwwer 300 Kinos- an Televisiounsfilmer ze gesinn.
Hien ass de Jong vum Schauspiller Ed Begley.
Cutter
De Begrëff Cutter bezeechent:
Kontorhaus-Quartier
Kontorhaus-Quartier (Kontorhausviertel) gëtt de südëstlechen Deel vun der Hamburger Alstad genannt, deen ongeféier vun der Steinstraße, dem Meßberg, dem Klosterwall an der Brandstwiete begrenzt gëtt. Säi Kennzeeche sinn déi grouss Kontorhaiser am Stil vum Zillenexpressionismus vum fréien 20. Joerhonnert. De Burchardplatz ass den zentralen Deel vum Quartier.
Computerland Europe
ComputerLand Europe war déi europäesch Zentral vun der amerikanescher Firma ComputerLand. Si hat hire Sëtz zu Lëtzebuerg a gouf 1984 gegrënnt.
Kontorhaus-Quartier
Am Juli 2015 gouf en Deel dovu vun der Unesco, zesumme mam Chilehaus, dat dra steet, a mat der Speicherstadt, als Weltierwe klasséiert.
Computerland Europe
Vun 1984 bis 1989 war de Paul Helminger Generaldirekter vun der Firma. Zu där Zäit war si de gréisste Computerdistributeur an Europa.
Kontorhaus-Quartier
Markant Gebaier am Quartier sinn d'Miramarhaus, d'Chilehaus, de Meßberghof, de Sprinkenhof, de Montanhof, d'Hubertushaus, d'Bartholomayhaus, de Mohlenhof an den Altstädter Hof.
Mainstream
Mainstream (englesch fir Haaptfloss) ass dat, wat d'grouss Majoritéit vu Leit denkt oder gutt fënnt. Am Géigesaz dozou stinn d'Subkultur an d'Géigekultur a Saachen, déi als independant ("onofhängeg") oder underground bezeechent ginn. De Begrëff Mainstream gëtt haaptsächlech, mä net exklusiv, fir d'Popkultur benotzt.
Mainstream-Filmer si kommerziell Filmer, déi vu grousse Studioen oder Produktiounsentreprisë produzéiert a vun internationale Mediekonglomerater besëtzt ginn. Wéinst relativ héije Bugdetë kënnen déi Filmer méi deier Schauspiller bezuelen, méi wäitleefeg erausbruecht an a populäre Butteker verkaaft ginn.
Als Mainstream-Musek bezeechent ee Musek, déi deene meeschte Leit bekannt ass an als "harmlos" empfond gëtt; dozou gehéieren ënner anerem Pop, Pop-Rap a Pop-Rock. Musek, déi sech géint Mainstream-Musek riicht, gëtt et a bal all de Museksgenren (Punk Rock, Heavy Metal, Anti-Folk, alternativen Hip Hop...)
An de Medië gi Printmedien (Zeitungen, Zäitschrëften), déi déi héchst Lieserunzuel opweisen, a Radio- an Televisiounsprogrammer mam meeschte Publikum als Mainstream- oder Massemedie bezeechent.
Vagney
Vagney ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.